armvectores/hy_wikipedia_2023 huggingface dataset:
Եվգենի Աբրահամյան

Եվգենի Արամի Աբրահամյան (ռուս.՝ Евгений Арамович Абрамян, օգոստոսի 3, 1930(1930-08-03), Թիֆլիս, ԽՍՀՄ - դեկտեմբերի 23, 2014(2014-12-23), Մոսկվա, Ռուսաստան), հայ ինժեներ-ֆիզիկոս, տեխնիկական գիտությունների դոկտոր (1968), պրոֆեսոր (1968)։


== Կենսագրություն ==
Ծնվել է 1930 թ. սեպտեմբերի 3-ին, Թբիլիսիում։ 1953 թ.-ին ավարտել է Մոսկվայի մեխանիկական ինստիտուտը։ 1953–1958 թթ.-ին՝ Մոսկվայի Կուրչատովի անվան ատոմային էներգիայի ինստիտուտի գիտաշխատող, 1958 թ.-ից՝ ԽՍՀՄ ԳԱ Սիբիրի բաժանմունքի միջուկային ֆիզիկայի ինստիտուտի (Նովոսիբիրսկ) բետատրոնների լաբորատորիայի վարիչ։ Միաժամանակ գլխավորել է Նովոսիբիրսկի էլեկտրատեխնիկական ինստիտուտի էլեկտրաֆիզիկական տեղակայումների և արագացուցիչների ամբիոնը։ Զբաղվել է բարձր էներգիաների արդյունաբերական սարքերի և ուժեղ-հոսանքային արդյունաբերական արագացուցիչների հետազոտման, մշակման ու նախագծման աշխատանքներով։


== Անդամակցություն ==
Կանխատեսումների (ապագա հետազոտության) միջազգային ակադեմիայի իսկական անդամ։


== Պարգևներ ==
ԽՍՀՄ Պետական մրցանակ (1969)
Պատվո շքանշան


== Ծանոթագրություններ ==


== Երկեր ==
Бетатрон со спиральным накоплением электродов (группа авт.), «Журнал технической физики», 1965, X. 35, в. 4
Импульсный безжелезный синхротрон там же
On possibilities of transformer type accelerators, «Nuclear instruments and methods», 1968, v. 59, № 1
Передача энергии электронным пучком: Проблемы и перспективы, М., 1982 (соавтр.).
Интенсивные электронные пучки, М., 1984 (соавтр.).
Промышленные ускорители электронов, М., 1986 (английской версии - "Industrial Electron Accelerators and Applications", Hemisphere Publishing Corp., New York, 1988).
Анализ обстановки в мире перспектив будущего. Терика, М., 2006.
Քաղաքակրթությունը XXI դարում, Մոսկվա, 2009 (անգլ.):
Ներգեեթ

Ներգեեթ (վրաց.՝ ნერგეეთი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։ Շրջկենտրոն Բաղդաթից հեռու է 3 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1001 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Այ թե զույգ է

«Այ թե զույգ է» (անգլ.՝ Long Shot), ամերիկացի ռեժիսոր Ջոնաթան Լիվայնի ռոմանտիկ կատակերգությունը։ Գլխավոր դերերում հանդես են եկել Սեթ Ռոգենը և Շարլիզ Թերոնը։


== Սյուժե ==
Ֆիլմը պատմում է անհաջողակ լրագրող Ֆրեդ Ֆլարսկիի մասին։ Նա մանկուց սիրահարված է իր դայակին, որը դարձել է աշխարհում ամենաազդեցիկ կանանցից մեկը։ Լրագրողը վերջապես որոշում է կայացնել կատարել առաջին քայլը։


== Դերասանական կազմ ==


== Քննադատություն ==
Ֆիլմը ստացել է դրական արձագանքներ կինոքննադատների կողմից։ Rotten Tomatoes կայքում ֆիլմն ունի 81% վարկանիշ, 267 գրախոսության հիման վրա՝ 10-ից 7,07 միջին միավորով։ Metacritic կայքում ֆիլմն ունի 100 հնարավորից 67 գնահատական՝ 45 քննադատների գրախոսությունների հիման վրա, որը համապատասխանում է «ընդհանուր առմամբ դրական արձագանքներ» կարգավիճակին։


== Ծանոթագրություններ ==
Սոլնզապ

Սոլնզապ  (ռուս.՝ Солнзап), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրաչի (Տարասովսկի շրջան)

Անվան այլ կիրառումների համար տե՛ս՝ Գրաչի (այլ կիրառումներ)Գրաչի (ռուս.՝ Грачи), գյուղ Ռուսաստանի Ռոստովի մարզի Տարասովսկի շրջանում։ Մտնում է Կուրնո-Լիպովսկի գյուղական համայնքի կազմի մեջ։
Բուդկա Ժելեզնոյ Դորոգի 35 կմ

Բուդկա Ժելեզնոյ Դորոգի 35 կմ (ռուս.՝ Будка железной дороги 35 км), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլեք մետալ

Բլեք մետալ (անգլ.՝ Black metal, նորվ.՝ svartmetall) - Սև մետալ), երաժշտության ոճ, մետալի էքստրեմալ ուղղություններից։ Առաջացել է 1980-ական թվականներին որպես թրեշ-մետալի ճյուղավորում։ Ոճի հիմնադիրներն են համարվում անգլիական Venom և շվեդական Bathory խմբերը։ Իր անվանումը ստացել է Venom խմբի 1982 թվականին թողարկված «Black Metal» ալբոմի շնորհիվ։ Ժանրը վերջնականապես ձևավորվել է 1990-ական թվականներին, նորվեգական «սև օղակի» ջանքերով, որի կազմ մտել են Mayhem, Burzum, Darkthrone և Immortal խմբերի որոշ մասնակիցներ։


== Ծանոթագրություններ ==
Սոոմևեռե (այլ կիրառումներ)

Սոոմևեռե անունը կամ տերմինը կարող է վերաբերել հետևյալ հոդվածներին․

Սոոմևեռե - գյուղ Էստոնիայի Յիգևա շրջանի կազմում։
Սոոմևեռե - գյուղ Էստոնիայի Կիո շրջանի կազմում։
Միացյալ Գերմանիայի ստեղծումը

Վիեննայի վեհաժողովի որոշմամբ Գերմանիան մնացել էր պառակտված, իսկ 1848-1849 թվականներին հեղափոխությունը չլուծեց նրա վերամիավորման խնդիրը։ Սակայն ակնառու դարձավ, որ առանց դրա անհնար է երկրի հետագա զարգացումը։


== Վերամիավորման նախադրյալները ==
Վերամիավորման նախադրյալներն առկա էին։ Նախ՝ 1850-1860-ական թվականներին Գերմանիայում ավարտվեց արդյունաբերական հեզաշրջումը։ Աշխուժացել էին տնտեսական կապերը առանձին շրջանների միջև, ձևավորվել էր համազգային շուկա։ Այսինքն՝ Գերմանիան տնտեսապես միավորված էր։ Բուռն ծաղկում էին ապրում համագերմանական մշակույթն ու գիտությունը։ Դրանցով էր պայմանավորված գերմանացիների համազգային ինքնագիտակցության ձևավորումը։ Գերմանացիները համոզված էին, որ ունեն նույն հայրենիքը, լեզուն, մշակույթը և ազգային շահերը։
Վերամիավորման նախաձեռնողը Պրուսիան էր։ Պրուսիական թագավորությունը դարձել էր գերմանական հողերի սիրտը։ Այստեղ շարունակվեցին բարենորոգումները։ Հակառակ Ավստրիայի` Պրուսիան ձգտում էր բարենորոգել նաև Գերմանական միությունը։ Ոգեշնչողը Պրուսիայի վարչապետ Օտտո Բիսմարկն էր։ Նա կարճ ժամանակում Եվրոպայում դարձավ հայտնի քաղաքական դեմք։ Բիսմարկը կարծում էր, որ Գերմանիան պետք է վերամիավորվի զենքի միջոցով` ասպարեզից հեռացնելով բոլոր հակառակորդներին։ «Դարաշրջանի հիմնահարցերը վճռվում են ոչ թե ճառերով և քվեարկությամբ, այլ երկաթով և արյամբ». ահա նրա հավատամքը։ Դա ուղղված էր առաջին հերթին Ավստրիայի և Ֆրանսիայի դեմ։


== Իրադարձությունները ==
1866 թվականին պրուսական բանակը ջախջախեց Ավստրիային։ Ստանալով գործելու ազատություն՝ Բիսմարկը ստեղծեց Հյուսիսգերմանական միությունը` բաղկացած 22 պետությունից։ Դա Գերմանիայի փաստացի վերամիավորումն էր։ Սակայն դեռ անհրաժեշտ էր հաղթահարել Ֆրանսիայի դիմադրությունը։
1870-1871 թվականներին ընթացավ ֆրանս-պրուսական պատերազմը։ Այս անգամ ևս պրուսական բանակի հաղթանակը կատարյալ էր։ Կնքված հաշտությամբ Ֆրանսիան ճանաչեց Գերմանիայի վերամիավորումը և վճարեց մեծ ռազմատուգանք։
1871 թվականի հունվարի 18-ին Փարիզից ոչ հեռու գտնվող Վերսալի դղյակում հանդիսավորությամբ հռչակվեցգերմանական կայսրության ստեղծումը։ Հետագայում ընդունվեց Սահմանադրություն, որով ամրագրվում էր նրա դաշնային կառուցվածքը` 22 պետություն և երեք ազատ քաղաք։ Դրանցից յուրաքանչյուրն ուներ իր տեղական սահմանադրությունը։ Համագերմանական միակ նախարարի՝ Կանցլերի միջոցով։ Տերության բարձրագույն օրենսդիր մարմինը խորհրդարանն էր՝ Ռայխստագը։ Այլ խոսքով՝ Գերմանիան դարձավ սահմանադրական միապետություն։


== Արդյունքները ==
Գերմանական միասնական պետության ստեղծումը մեծապես նպաստեց երկրի զարգացմանը։ Ընդունվեցին բազմաթիվ օրենքներ, որոնք ամրապնդում էին երկրի ազգային և պետական միասնությունը։ Բարելավվեց հասարակական կյանքը։ Մտցվեց ընդհանուր ընտրական իրավունք (չափահաս տղամարդկանց համար)։ Գործում էին բազմաթիվ կուսակցություններ և հասարակական կազմակերպություններ։ Կրճատվեց աշխատանքային օրը։ Աշխարհում առաջինը Գերմանիայում մտցվեց ապահովագրություն ծերության, հիվանդության և դժբախտ պատահարների համար։
Վերամիավորումն առաջ բերեց տնտեսության աննախընթաց զարգացում հատկապես ծանր արդյունաբերության մեջ։ Ներդրվում էին գիտության նորագույն նվաճումները։ 1913 թվականին արդյունաբերական զարգացմամբ Գերմանիան աշխարհում զբաղեցնում էր երկրորդ տեղը՝ ԱՄՆ-ից հետո։


== Աղբյուրներ ==
Հայկական համառոտ հանրագիտարան
Դավիթ Ազարյան

Դավիթ Վրույրի Ազարյան (մարտի 12, 1952(1952-03-12), Երևան, Հայկական ԽՍՀ, ԽՍՀՄ - մարտի 29, 2003(2003-03-29), Բոստոն, ԱՄՆ), հայ դաշնակահար, կոմպոզիտոր։


== Կենսագրություն ==
1975 թվականին ավարտել է Երևանի կոնսերվատորիայի դաշնամուրային և ստեղծագործական բաժինները։ 1972-1975 թվականներին եղել է ԵՌԹ երաժշտական ղեկավար, ապա հանդես է եկել ջազային անսամբլների կազմում։ 1989 թվականից բնակվել է ԱՄՆ-ում։ Դասավանդել է Բոստոնի «Բերկլի» երաժշտական քոլեջում, «Լոնգի» երաժշտական դպրոցում, Քեմբրիջի երաժշտական դպրոցում։
Ելույթներ է ունեցել Մոսկվայում, Գերմանիայում, Լեհաստանում, նաև ԱՄՆ-ի առաջնակարգ համերգասրահներում։ Գրել է կամերային-գործիքային երկեր, ջազային կոմպոզիցիաներ, թատերական և կինոերաժշտություն։


== Պարգևներ ==
Միջազգային մրցանակների (1976 թվականին, Բաքու, 1-ին մրցանակ, 1988 թվականին, Լիտվա, 1-ին մրցանակ) դափնեկիր։


== Ծանոթագրություններ ==


== Արտաքին հղումներ ==
Artist Biography by Steve Huey
Գլազուր

Գլազուր, քաղցր տորթի խառնուրդ։ Այն ավելացնում են տարբեր քաղցրավենիքների վրա. օրինակ՝ կոնֆետ, տորթ, թխվածքաբլիթ և այլն։
Գլազուրը պատրաստում են շաքարից, յուղից, կակաոյից։


== Տեսակները ==
Շոկոլադե գլազուր - գլազուր, որի կազմի մեջ մտնում է 25% -ից ոչ քիչ կակաո, այդ թվում 12% յուղ։
Կաթով շոկոլադե գլլազուր - գլազուր, որի կազմի մեջ մտնում են 15% - ից ոչ քիչ կակաո, 5% ից ոչ քիչ յուղ, 12% ից ոչ քիչ կաթ, 2,5% ից կաթի յուղ։
Սպիտակ շոկոլադե գլազուր - գլազուր, որի կազմի մեջ մտնում են 10% - ից ոչ քիչ կակաո, 14% - ից ոչ քիչ կաթ, 2,5% - ից ոչ քիչ կաթի յուղ։
Խմորեղենի գլազուր - գլազուր, որի կազմի մեջ մտնում են շաքար, կակաո, յուղ և կաթ։
Շաքարով գլազուր - գլազուր, որի կազմի մեջ մտնում են շաքար, ջուր։


== Ծանոթագրություններ ==


== Աղբյուրներ ==
ГОСТ Р 53041-2008. Изделия кондитерские и полуфабрикаты кондитерского производства.
Технология кондитерского производства, ред. А. Л. Соколовский, М., 1959.
(6922) Յասուշի

(6922) Յասուշի (անգլ.՝ Yasushi), աստերոիդ աստերոիդների հիմնական գոտում։ Հայտնաբերվել է 1993 թվականի մայիսի 27-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,300675 ա. մ., առավելագույնը մոտենում է 2,0317 ա. մ. հեռավորության վրա և հեռանում 2,5697 ա. մ.։ Արեգակի շուրջ մեկ ամբողջական պտույտ է կատարում 1274,62 երկրային օրվա ընթացքում, իր ուղեծրով շարժվելով միջինում 0,282437 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6922) Յասուշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոր ալիք 2005

Նոր Ալիք 2005 (ռուսերեն՝ Новая волна 2005), 4-րդ մրցույթն է Նոր Ալիքի պատմության մեջ որը տեղի է ունենում Յուրմալայի (Լատվիա) Ձինտարի համերգասրահում, հուլիսի 29-ից օգոստոսի 1-ին։


== Արտաքին հղումներ ==
Մրցույթի պաշտոնական կայքը
Հերման Հեսս

Հերման Իվանովիչ Հեսս  (գերմ.՝ Germain Henri Hess, ռուս.՝ Герман Иванович Гесс, հուլիսի 26 (օգոստոսի 7), 1802, Ժնև, Ժնև, Շվեյցարիա - նոյեմբերի 30 (դեկտեմբերի 12), 1850, Սանկտ Պետերբուրգ, Ռուսական կայսրություն), ռուս քիմիկոս։
Պետերբուրգի ԳԱ ակադեմիկոս (1830)։ 1840 թվականին հայտնագործել է թերմոքիմիայի հիմնական օրենքը։ 1842 թվականին սահմանել է ջերմաչեզոքության կանոնը, ըստ որի, աղերի լուծույթները խառնելիս ջերմություն չի անջատվում։ 1831 թվականին հետազոտել է մանրացրած պլատինի ջրածինը կլանելու և ջրի առաջացման ռեակցիան կատալիզելու ունակությունը։ Հայտնաբերել է մի քանի նոր միներալներ։ Ուսումնասիրել է դոմնային վառարաններում թուջի ձուլման ժամանակ տաք օդի մղման ազդեցությունը։


== Ծանոթագրություններ ==
Աֆրիկյան

Աֆրիկյան, հայկական ազգանուն։


== Ազգանունը կրողներ ==
Արթուր Սերգեյի Աֆրիկյան (ծնվ. 1961), ՀՀ պետական գործիչ, մաքսային ծառայության գեներալ-մայոր։
Գևորգ Մկրտչի Աֆրիկյան (1887-1918), բանաստեղծ։
Էվրիկ Գեղամի Աֆրիկյան (1925-2016), մանրէաբան։
Հայկ Սամվելի Աֆրիկյան (ծնվ. 1983), հայ դերասան։
Մանվել Աֆրիկյան (1985), ֆուտբոլիստ։
Նահապետ Մկրտչի Աֆրիկյան (1898-1920), բանաստեղծ։
Վահան Մաթևոսի Աֆրիկյան (19-րդ դար-1969), մանկավարժ։
Ֆրեդ Գուրգենի Աֆրիկյան (1937-2018), հայ ճարտարապետ։


== Տես նաև ==
Ափրիկյան


== Ծանոթագրություններ ==
Կաստել Կոնդինո

Կաստել Կոնդինո (իտալերեն՝ Castel Condino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 247 մարդ (2008), բնակչության խտություն՝ 22 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 38082։ Հեռախոսային կոդ՝ 0465։


== Ժողովրդագրություն ==
Բնակչություն աճ


== Կապի տվյալներ ==
Հեռախոս՝ 0465 621083
Էլեկտրոնայիկն փոստ՝ c.castelcondino@comuni.infotn.it
Պաշտոնական կայք՝ http://www.comune.castelcondino.tn.it/


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օգտակար հանածոներ

Օգտակար հանածոներ, միներալային հումք, երկրակեղևի անօրգանական և օրգանական բնական միներալային գոյացումներ, որոնք տնտեսության նյութ, արտադրության ոլորտի հիմքն են։ Ըստ ֆիզիկական վիճակի՝ օգտակար հանածոները լինում են պինդ (ածուխներ, մետաղային և ոչ մետաղային), հեղուկ (նավթ, հանքային ջրեր) և գազային (բնական այրվող և իներտ գազեր)։


== Տեսակներ ==
Օգտակար հանածոներն ընդունված է բաժանել 3 հիմնական խմբերի՝ 

վառելիքային
մետաղային
ոչ մետաղայինՕգտակար հանածոները ձևավորվել են երկրակեղևի զարգացման ողջ պատմության ընթացքում՝ ներծին և արտածին շարժընթացների հետևանքով։ Օգտակար հանածոների ձևավորման համար անհրաժեշտ նյութերը տեղափոխվում են Երկրի վերին միջնապատյանից, երկրակեղևից և մակերևույթից՝ մագմայական հալոցքների, հեղուկ և գազանման լուծույթների միջոցով։


== Տարածվածություն ==
Հայաստանի տարածքում առավել տարածված են մետաղային և ոչ մետաղային oգտակար հանածոները։ Մետաղային օգտակար հանածոների հանքավայրերը հիմնականում ջրաջերմային են․ առավել կարևոր են պղինձ-մոլիբդենային (Ագարակ, Քաջարան, Թեղուտ
և այլն), պղնձի (Ալավերդի, Կապան, Շամլուղ և այլն), ոսկու (Սոթք, Լիճքվազ-Թեյ, Մեղրաձոր, Արմանիս և այլն), բազմամետաղային (Ախթալա, Գլաձոր, Կաքավասար, Մովսեսգեղ, Պրիվոլնոյե), երկաթի (Կապուտան, Հրագդան, Սվարանց և այլն) հանքավայրերը։ Կարևոր նշանակություն ունեն մագմայական (նեֆելինային սիենիտ, երկաթ, քրոմիտ) և փոխակերպային (մարմար, տիտան և այլն) հանքավայրերը։ Հայաստանի մետաղային հանքավայրերը պարունակում են նաև հազվագյուտ, ցրված և ազնիվ տարրեր (արծաթ, ռենիում, սելեն, թելուր, բիսմութ, կադմիում, ցերիում, լանթան և այլն)։ Համեմատաբար ոչ մեծ հանքավայրեր և հանքերևակումներ են առաջացնում քրոմը (Շորժա), մանգանը (Սևքար, Սարիգյուղ), ծարիրը (Ամասիա), սնդիկը (Խոսրով, Բահար) և այլ մետաղական տարրեր։
Հայկական լեռնաշխարհը բացառիկ հարուստ է հրաբխային, նստվածքային և փոխակերպային ծագման ոչ մետաղային օգտակար հանածոներով։ Հայկական հրաբխային բարձրավանդակն առանձնանում է բնական շինանյութերով՝ տուֆ, բազալտ, անդեզիտ, բազալտային անդեզիտ, պեռլիտ, պեմզա, կրաքար, մարմար, տրավերտին, խարամ և այլն, լեռնաքիմիական հումքով և բնական սորբենտներով՝ քարաղ, բենթոնիտային կավ, ցեոլիթ, բարիտ, պիրիտ, գիպս և այլն, հրակայուն հումքով՝ կավ, քվարցիտ, մագնեզիտ և այլն, ձայնավերմամեկուսիչ, թթվա- և հիմնակայուն հումքով՝ դիատոմիտ, ասբեստ, քվարց, ագաթ և այլն։
Հայաստանում կան թանկարժեք և կիսաթանկարժեք քարեր, հանքային ջրերի բազմաթիվ ելքեր, որոնք հիմնականում կապված են երկրակեղևի խախտման գծերի հետ։
Զիլուպեի շրջան

Զիլուպեի շրջան (լատիշ․՝ Zilupes novads), վարչատարածքային միավոր Լատվիայի արևելքում, գտնվում է պատմական Լատգալիայի մարզում։ Երկրամասը բաղկացած է երեք շրջաններից և Զիլուպե քաղաքից, որը համարվում է շրջանի կենտրոնը։ 2010 թվականի հունվարի 1-ի տվյալներով բնակչությունը կազմել է 3714 մարդ ։ Տարածքի մակերեսը կազմում է 308.9 կմ² ։
Շրջանը կազմավորվել է 2002 թվականին Զիլուպե քաղաքի և Զալեսայի շրջանի տարածքում, որոնք գտնվում էին Լուդզենկայի կազմի մեջ։ 2009 թվականի հուլիսի 1-ին Լատվիայի վարչատարածքային բարեփոխումների ավարտից հետո շրջանը դարձել է առանձին վարչական միավոր։ Շրջանին են միացվել նաև Լաուդերայի և Պասիենեսի շրջանները։


== Աշխարհագրական բնութագիր ==
Զիլուպեի շրջանը գտնվում է Լատվիայի պատմամշակութային տարածաշրջանի արևելքում։ Արևելքում սահմանակից է Ռուսաստանի Պսկովի մարզին, հարավում՝ Բելառուսի Վիտեբայի մարզին, արևմուտքում՝ Դագդայի մարզին, իսկ հյուսիսում՝ Լուդզենկայի մարզին։
Շրջանի միջով հոսում է Զիլուպե (Կապույտ) գետը, որից շրջանը ստացել է իր անվանումը։
Երկրամասի տարածքով անցնում է ավտոմոբիլային պետական նշանակություն ունեցող A12 ճանապարհը, որը գտնվում է եվրոպական երկաթուղու E22 և M9 դաշնային ճանապարհը։ Շրջանի միջով է անցնում նաև Մոսկվա - Ռիգա երկաթուղին։ Ռուսաստանի սահմանի մոտ է տեղակայված Տերեխովա անցակետը։


== Բնակչություն ==
2015 թվականի հունվարի 1-ի դրությամբ կենտրոնական վիճակագրական վարչության տվյալներով բնակչությունը կազմել է 3080 մարդ , ըստ վարչության տվյալների, քաղաքացիության և միգրացիայի բնակչությունը կազմել է 3344 մարդ ։ Վերջինս՝ 2010 թվականի հունվարի 1-ի դրությամբ բնակչությունը կազմել է 3714 մարդ։


=== Ազգային կազմ ===
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Քաղաք Զիլուպե (լատիշ․՝ Zilupes pilsēta)
Զալեսայի շրջան (լատիշ․՝ Zaļesjes pagasts)
Լաուդերայի շրջան (լատիշ․՝ Lauderu pagasts)
Պասիենեսի շրջան (լատիշ․՝ Pasienes pagasts)


== Ծանոթագրություններ ==


== Արտաքին հղումներ ==
Զիլուպեի շրջանի պաշտոնական կայք
(9373) Համրա

(9373) Համրա (անգլ.՝ Hamra), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,598632 ա. մ., առավելագույնը մոտենում է 2,2553 ա. մ. հեռավորության վրա և հեռանում 2,942 ա. մ.։ Արեգակի շուրջ մեկ ամբողջական պտույտ է կատարում 1530,09 երկրային օրվա ընթացքում, իր ուղեծրով շարժվելով միջինում 0,235281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9373) Համրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զավյալովո (գյուղ, Զավյալովսկի շրջան)

Անվան այլ կիրառումների համար տե՛ս՝ ԶավյալովոԶավյալովո (ռուս.՝ Завьялово, ուդմ.՝ Дэри), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 7500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պագառի (գյուղ, Մյաետագուսե շրջան)

Պագառի (էստ․՝ Pagari), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 113 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պելիոն (այլ կիրառումներ)

Պելիոն, կարող է վերաբերել՝

Պելիոն` լեռ, որը գտնվում է Իլլիրիայի և Միջին Հունաստանի (Թեսալիա) միջև,
Պելիոն` լեռ, որը գտնվում է Թեսալիայի հարավարևելյան մասում։
(4679) Սիբիլ

(4679) Սիբիլ (անգլ.՝ Sybil), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 9-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,042221 ա. մ., առավելագույնը մոտենում է 2,9022 ա. մ. հեռավորության վրա և հեռանում 3,1822 ա. մ.։ Արեգակի շուրջ մեկ ամբողջական պտույտ է կատարում 1938,14 երկրային օրվա ընթացքում, իր ուղեծրով շարժվելով միջինում 0,185745 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4679) Սիբիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մկրտիչ Աբգար

Գերաշնորհ Տէր Մկրտիչ արք. Աբգար (հունվարի 4, 1884(1884-01-04), Նոր Ջուղա, մարզ 5, Սպահան, Իրան - 1967, Թեհրան, Իրան), Իրանի հայ կաթոլիկ եկեղեցու առաջնորդ, արքեպիսկոպոս։
Դոկտորի աստիճանով ավարտել է փիլիսոփայության ու աստվածաբանության ֆակուլտետը։ Տեր Մկրտիչ արքեպիսկոպոս Աբգարը Սպահանում, Թեհրանում, Դամասկոսում, Հռոմում և Թիֆլիսում հանդես է եկել իբրև կրոնական ուսուցիչ, տնօրեն և թեմի առաջնորդ։
1934 թվականին եղել է Իրանի հայ կաթոլիկ եկեղեցու առաջնորդ, իսկ 1954 թվականին արքեպիսկոպոս է ձեռնադրվել։ Տէր Մկրտիչ արք. Աբգարը 1936 թվականին Սպահանում հիմնել է օրիորդաց «Մարիամ» դպրոցը։ Նրա ջանքերով հիմնվել է Թեհրանի Հայ Կաթողիկէ Ս. Գրիգոր եկեղեցին և Կաթողիկե առաջնորդարանը։
Տեր Մկրտիչ Արք. Աբգարը Հայ Կաթողիկե եկեղեցում ամենաբարձր պաշտոնն է ունեցել և նախքան Իրան-Վատիկան հարաբերությունների հաստատումը և դեսպանատան բացումը, նրանց միջև կապող օղակն էր հանդիսանում։
Տէր. Մկրտիչ Արք. Աբգարը կաթոլիկ եկեղեցու հետևորդ էր և հարյուրավոր իրանահայ կաթոլիկների առաջնորդը։  Տեր Մկրտիչ արք. Աբգարը մահացել է 1967 թվականին Թեհրանում։


== Աղբյուրներ ==
Հայր Մկրտիչ Վրդ․ Պոտուրյան, «Հայ Հանրագիտակ», 1938 Պոիքրեշ, Ա հատոր, էջ 12։
Ալթ Տուխեբանդ

Ալթ Տուխեբանդ (գերմ.՝ Alt Tucheband), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Գոլցովի ենթակայության տակ։ Բնակչությունը 886 մարդ է (2010 թվականի դեկտեմբերի 31–ի տվյալներով) ։ Զբաղեցնում է 30,59 կմ² տարածք։ Պաշտոնական կոդը՝ 12 0 64 009։
Կոմունան ստորաբաժանվում է 3 գյուղական համայնքների։


== Գյուղական համայնքների զինանշանները ==

		
		


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-28 at the Wayback Machine.
Գրիգորիս Երգեցող

Գրիգորիս Երգեցող (ծննդյան և մահվան թվականները անհտայտ են), XIII դարի հայ գրիչ։ Գործել է Կիլիկիայի մայրաքաղաք Սիսում։ Եղել է նաև երգիչ-կատարող, որից և՝ նրա Երգեցող մականունը։ Ընդօրինակել է Գրիգոր Բ Վկայասերի Տօնամակը, որը Հայոց թագավոր Լևոն Գ նվիրել է Փերուճիայի հայ եկեղեցուն։ 1237 թ. Սիսում օրինակել է մեկ Ավետարան, որը 4 ավետարանիչների պատկերներով, 9 խորանով և 36 կիսախորաններով զարդարված թղթե ձեռագիր է կազմը՝ կոստղապատ, արծաթյա ակնակուռ անկյունազարդերով և ակնակուռ խաչով։ 1238 թ. Սանդուլ անապատում ընդօրինակել է մեկ այլ Ավետարան, իսկ 1244 թ.՝ Ներսես Շնորհալու ն Գրիգոր Մագիստրոսի թղթերը։


== Ծանոթագրություններ ==
Գեորգի III (այլ կիրառումներ)

Գեորգի III անվանումը կարող է ունենալ հետևյալ կիրառումները․

Գեորգի III - Բագրատունիների դինաստիայից, եղել է Իմերեթիի արքայատնից 1605-1639 թվականներին,
Գեորգի III - Վրաց թագավոր 1156–ից, Բագրատունիների դինաստիայից։
Զգայնուկ

Զգայնուկ, հինածաղիկ (lmpaticus), զգայնուկագգիների ընտանիքի միամյա և բազմամյա խոտաբույսերի ցեղ։ Ցողունները հյութալի են, հաճախ՝ թափանցիկ։ Տերևները հերթադիր են, պարզ, առանց տերևակիցների։ Ծաղկապատը կրկնակի է։ Պտուղը հյութալի տուփիկ է և հասուն վիճակում բացվում է ամենաթեթև հպումից (այստեղից՝ զգայնուկ անվանումը)։ Հայտնի է 400 (որոշ տվյալներով 700) տեսակ։ Աճում է հիմնականում արևադարձային երկրներում (Ասիայի, Աֆրիկայի), որոշ տեսակներ՝ Եվրոպայում և Ամերիկայում։ ՍՍՀՄ-ում հանդիպում է զգայնուկի 8 տեսակ, սակայն ավելի տարածված է սովորական զգայնուկը (I․ noli tangere), որը վայրի վիճակում աճում է նաև Հայկական լեռնաշխարհում։ Առանձին տեսակներ (օրինակ՝ I․ balsamina) դեկորատիվ են։
Բուլդիչև

Բուլդիչև (ուկրաիներեն՝ Булдичів), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1585 թվականին։
2001 թվականի տվյալներով Բուլդիչև գյուղում բնակվում էր 390 մարդ։ Բնակավայրը զբաղեցնում է 129,4 կմ² տարածք։ Բնակչության խտությունը կազմում էր 3,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խոսե Մարիա Իգլեսիաս

Խոսե Մարիա Իգլեսիաս (իսպ.՝ José María Iglesias, հունվարի 5, 1823(1823-01-05), Մեխիկո, Մեքսիկայի Միացյալ Նահանգներ - դեկտեմբերի 17, 1891(1891-12-17), Մեխիկո, Մեքսիկայի Միացյալ Նահանգներ), մեքսիկացի փաստաբան, պրոֆեսոր, ժուրնալիստ և պետական գործիչ։ 1876 թվականի հոկտեմբերի 31-ից մինչև 1877 թվականի հունվարի 23-ը եղել է Մեքսիկայի նախագահ։


== Կենսագրություն ==
Խոսե Մարիա Իգլեսիասը ծնվել է Մեխիկոյի հարուստ ընտանիքում։ Երբ նա 12 տարեկան էր՝ մահացավ նրա հայրը, իսկ 5 տարի հետո նաև մայրը։ Նրա խնամակալությունը իր վրա վերցրեց Խոսե Մարիա Իգլեսիասի հորեղբայրը։ Նա ստեցել է իրավաբանի և փաստաբանի կրթություն, ապա 1844 թվականին անցել փաստաբանի գործին։
Ավելի ուշ, Իգլեսիասը դարավ Սան Գրեգորիայի օրենքի քոլեջի պրոֆեսոր։ Նա գրել է քննադատական աշխատություններ, որտեղ նա քննադատել է Անտոնիո դե Սանտա Աննային։ 1846 թվականին եղել է Մեխիկոյում ավագանու թեկնածու։ Ամերիկյան զորքերի Մեքսիկա ներխուժումից հետո, նույն տարում նա ստանում է գերագույն ռազմական տրիբունի կոչում։


== Գրականոււթյուն ==
García Puron, Manuel, México y sus gobernantes, v. 2. Mexico City: Joaquín Porrua, 1984.
Orozco Linares, Fernando, Gobernantes de México. Mexico City: Panorama Editorial, 1985, ISBN 968-38-0260-5.


== Ծանոթագրություններ ==
Բոյրեն (Շտուտգարտ)

Բոյրեն  (գերմ.՝ Beuren) քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 3359 մարդ (ըստ 2010 թվականի դեկտեմբերի 31-ի)։ Տարածքը կազմում է 11,69 կմ²։ Պաշտոնական կոդ՝ 08 1 16 011։
Կոմունան բաժանված է 2 նահանգի։


== Ծանոթագրություններ ==


== Արտաքին հղումներ ==
Պաշտոնական էջ
Աբեղյաններ

Աբեղյաններ (նաև` Աբեղեանք, Աբեղունի), հայկական նախարարական տոհմ Մեծ Հայքում, իշխել են Աբեղեանք գավառում։ Ըստ Մովսես Խորենացու, Աբեղյանների նախարարությունը հիմնել է Մեծ Հայքի արքա Վաղարշակը՝ տոհմի նահապետ Աբեղին արքունիքի սպասարար և գահավոր կարգելով։
Մովսես Խորենացին Արտաշես Ա-ի մահվան կապակցությամբ հիշատակում է Աբեղյանների տողմից ոմն Աբեղի՝ առաքված Երիզայի Անահիտի (Արտեմիս) մեհյանը՝ կուռքերից արքայի համար բժշկություն և արևշատություն խնդրելու։
Ըստ Գահնամակի Աբեղյանները զբաղեցրել են երկու բարձ, որը տոհմի մեծության և երկրի քաղաքական կյանքում խաղացած կարևոր դերի ապացույց է։ Ըստ Մովսես Խորենացու զբաղեցրել են 7-րդ բարձը։ Ներսեսի վարքում, 85-րդ բարձում հիշատակվում է Աբեղունիներ նախարարական տոհմը, որ հավանաբար հենց Աբեղյանների տոհմն է, քանի որ այնտեղ բացակայում է նրանց ազգանունը։ Ըստ Սահակ Պարթևի մեզ հասած Գահնամակի Աբեղյանները զբաղեցրել են երկու գահը՝ 27-րդ և 37-րդ։ Ըստ Զորանամակի Աբեղյանները ենթարկվում էին Գուգարաց բդեշխին և նրանց զորքը բաղկացած էր 300 հեծյալից։
4-րդ դարից Աբեղյանները կորցնում են իրենց քաղաքական դերը։ Աբեղյանների նահապետ Գազրիկը հիշվում է որպես Վարդանանց պատերազմի մասնակից և Վարդան Մամիկոնյանի զինակից, Աբեղյանների երկրորդ տոհմից՝ Արտենը, որպես Վասակ Սյունու զինակից, իսկ Գրիգոր Աբեղյան իշխանը՝ 544 թվականի Դվինի ժողովի մասնակից։ Աբեղյանները նաև հիշատակվում են Վասպուրականում, որպես Արծրունիներին ենթակա իշխաններ։


== Ծանոթագրություններ ==


== Աղբյուրներ ==
Մովսես խորենացի, Պատմություն Հայոց, Ե., 1968.
Ալիշան Ղ., Այրարատ, Վնտ., 1890.
«Հայ Ժողովրդի Պատմության Քրեստոմատիա», հատոր 1, էջ 615.
Ելի Բոգդանով

Ելի Անատոլևիչ Բոգաչև (ռուս.՝ Еллий Анатольевич Богданов, մայիսի 17, 1872(1872-05-17) կամ մայիսի 17 (29), 1872, Մոսկվա, Ռուսական կայսրություն - հոկտեմբերի 14, 1931(1931-10-14), Մոսկվա, ԽՍՀՄ), ռուս խորհրդային անասնաբույծ, խորհրդային անասնաբուծության հիմնադիր։ Ուսումնասիրել է կենդանիների օրգանիզմում ճարպագոյացմանը սպիտակուցների մասնակցության հարցը։ Բոգդանովիի հետազոտությունների հիման վրա զարգացավ կերերի սննդարարության մասին ուսմունքը, առաջին անգամ մեր երկրում սահմանվեց կերի միավորը։ Մյուս աշխատությունները նվիրված են կենդանիների մարմնակազմության, բուծման, մսատու անասնապահության զարգացման [հարցերին։


== Կենսագրություն ==
Ծնվել է 1872 թվականին Մոսկվա քաղաքում կենդանաբան Անատոլի Բոգդան Պետրովիչի ընտանիքում։ Եղել է չորրորդ և ամենափոքր երեխան ընտանիքում։ Իր մանկության տարիներին նրա դաստիարակությամբ զբաղվել է նրա մեծ եղբայր Վլադիմիրը, քանի որ նրա մայրը հիվանդ էր, իսկ հայրը զբաղված էր աշխատանքով։ Հենց նրա եղբայր Վլադիմիրը նրա հետ զբաղվում էր, որ նա ընդունվի Կրեիմանի գիմնազիա, որտեղ Ելինին հաջողվեց ընդունվել։
Նրա հայրը և մեծ եղբայր Վլադիմիրը մեծ ազդեցություն թողեցին Ելինի ապագա մասնագիտություն ընտրելու վերաբերյալ, նրա մեջ ստեղծելով ցանկություն կենսաբան դառնալու։ Դեռ մանկությունից նա լինում էր Իզմաիլով կոչվող անտառում, որտեղ նրա հայրը 1864 թվականին ստեղծեց մեղվանոց։ Անատոլի Բոգդանը հետևում էր, որպեսի իր երեխաների աշխարհահայացը զարգանա։ Ելինը կարդում էր ռուս և արտասահմանյան հեղինակների գրքեր։ Ինչպես և Վլադիմիրը, նա հայրիկի հետ գնում էր արտասահմանյան ճանապարհորդությունների։ Օրինակ՝ 1889 թվականին նրա հայրը իր հետ Ելիին վերցնում է Միջազգային ցուցադրության Փարիզում, որտեղ ցուցադրվաց էին տեխնիկական նվաճումները։
1895 թվականին ավարտել է Մոսկվայի համալսարանի ֆիզիկա-մաթեմատիկական ֆակուլտետը։ 1897 թվականի հրավիրվեց Մոսկվայի գյուղատնտեսական համալսարան տնային անասունների մասին դասախոսություններ կարդալու։
1922-1923 թվականներին հաստատեց խորհրդային կերի բանաձևը։
1930ական թվականներին նոր կառավարության մեղադրանքներին 1931 թվականի հոկտեմբերի 14-ին մահացավ Մոսկվա քաղաքում։ Թաղված է իր հոր գերեզմանի կողքին։


== Աշխատանքներ ==
Ելինի աշխատանքները մեծ մասամբ նվիրված են տնային կենդանինեի բուծության՝ հատկապես խոզաբուծության վեռաբեռյալ։

Կաթնատու կովերի կերակրման, կթելու, նախիրի և կաթի հետ կապված գործերը - 1910
Գյուղատնտեսական կենդանիների կերակրումը -1911
Խոզերին աճեցնեը և կերակրելը - 1932
Տնային կենդանիների ծագումնաբանությունը - 1937


== Ընտանիք ==
Հայրը-Անատոլի Պետրովիչ Բոգդանով (1834-1896 թվականներ), Մայրը-Ելենա Վասիլևնա։ Նրանք ունեին չորս երեխա - երեք զավակ և մեկ դուստր
Եղբայրներ-Վլադիմիր և Օռ Բոգդանովներ
Քույր-Օլյգա Անատոլևնա


== Ծանոթագրություններ ==
Էստոնիայի կատարողների միություն

Էստոնիայի կատարողների միություն (էստ․՝ Eesti Esitajate Liit, EEL), հասարակական կազմակերպություն Էստոնիայում, որ նպատակ ունի պաշտպանել երաժիշտների հեղինակային իրավունքները։
Էստոնիայի երգիչների միությունը հիմնադրվել է 2000 թ. մարտի 21-ին։ Կազմակերպության հիմնադրման նախաձեռնությամբ հանդես են եկել երաժիշտներ Ունո Լոոպը, Յաակ Յոալան, Կյարտ Տոմինգասը, Սիյրի Սիսասկը, Ուրմաս Լատիկասը, Լաարի Սաատպալուն, Յուլար-Յոհաննես Պալմը, Ռենե Միրեստեն ու Էրկի Վաբամեստը։
Կազմակերպության նախագահությունը պատկանում է հինգ անդամներից կազմված խմբին, իսկ ընթացիկ աշխատանքներով զբաղվում է միության գործադիր տնօրենը։
Էստոնիայի կատարողների միությանն անդամակցում են շուրջ 750 երաժիշտներ։


== Արտաքին հղումներ ==
Էստոնիայի կատարողների միություն Archived 2013-03-24 at the Wayback Machine. (ռուս.)
Կրասնենկոե (գյուղ, Իլինեցկոեի շրջան)

Անվան այլ կիրառումների համար տե՛ս՝ ԿրասնենկոեԿրասնենկոե (ուկրաիներեն՝ Красненьке), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1629 թվականին։
2001 թվականի տվյալներով Կրասնենկոե գյուղում բնակվում էր 676 մարդ։ Բնակավայրը զբաղեցնում է 3,93 կմ² տարածք։ Բնակչության խտությունը կազմում էր 172 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սայ (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՍայՍայ (ուկրաիներեն՝ Саї), գյուղ Ուկրաինայի Պոլտավայի մարզի Վելիկա Բոգաչկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Սիսինիա

Ալ-Սիսինիա (արաբ․՝ السيسنية‎‎‎), քաղաք Սիրիայի Արաբական Հանրապետությունում։ Հանդիսանում է Տարտուսի մարզի Սաֆիթայի գավառի համանուն շրջանի վարչական կենտրոնը։


== Աշխարհագրություն ==
Ալ-Սիսինիայից հյուսիս գտնվում է գավառի կենտրոն Սաֆիթան, իսկ շրջակայքում կան մի քանի գյուղեր, որոնք կազմավորում են Ալ-Սիսինիայի շրջանը՝ 22 018 մարդ բնակչությամբ։


== Բնակչություն ==
2004 թվականի տվյալներով՝ ալ-Սիսինիայում բնակվում էր 2 667 մարդ, որոնց գերակշիռ մասը՝ ալավիներ և քրիստոնյաներ։


== Տնտեսություն ==
Բնակչության հիմնական զբաղմունքը գյուղատնտեսությունն է, ավելի կոնկրետ՝ երկրագործությունը։ Դրան նպաստում է միջերկրածովյան մեղմ ու խոնավ կլիման։ Տարածված է այգեգործությունը. մշակում են զեյթուն, արևադարձային և մերձարևադարձային մրգեր, կան ցորենի ու գարու դաշտեր։


== Ծանոթագրություններ ==
Սեպիչ (գյուղ, Վերեշչագինսկի շրջան)

Անվան այլ կիրառումների համար տե՛ս՝ ՍեպիչՍեպիչ (ռուս.՝ Сепыч), գյուղ Ռուսաստանի Պերմի երկրամասի Վերեշչագինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճանապարհորդություն «Շլացուցիչով»

Ճանապարհորդություն «Շլացուցիչով», գրող Ջեկ Լոնդոնի պատմվածքներից մեկը՝ լույս տեսած 1902 թվականին։ Պատմվում է տնից փախած մի մարդու ճամփորդության մասին ոստրեների ծովահենների նավի՝ «Շլացուցիչի» վրա։ Բացի այս պատմվածքից՝ ոստրեների ծովահենները մարմնավորվում են նաև Լոնդոնի ուրիշ ստեղծագործություններում. «Արշավանք ոստրեների ծովահենների վրա» պատմության մեջ (1906) «Ձկնորսական պարեկի պատմվածքները» ժողովածուից, և ինքնակենսագրական ակնարկի՝ «Գարեհատիկ Ջոնի» մեջ (1913)։


== Արտաքին հղումներ ==
Ճանապարհորդություն «Շլացուցիչ» նավով պատմվածքը գրապահարանում Archived 2020-07-03 at the Wayback Machine.
The Cruise of the Dazzler Վիքիդարանում
Путешествие на «Ослепительном» Библиотека Максима Мошкова
The Cruise of the Dazzler Google Books
Աղազադյան

Աղազադյան, հայկական ազգանուն։


== Ազգանունը կրողներ ==
Վահան Հակոբի Աղազադյան (1867-1942), հոգևորական, լրագրող։


== Ծանոթագրություններ ==
Բուզինովկա (գյուղ, Ալեքսանդրովի շրջան)

Բուզինովկա (ուկրաիներեն՝ Бузинівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Բուզինովկա գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լաքեսիս

Լաքեսիս (հուն․՝ Λάχεσις, «Ճակատագիր»), ճակատագրի աստվածուհիներից՝ Մոյրաներից մեկը, որը որոշում է մարդկանց բախտը։ Լաքեսիսը կյանքի թելը տանում է ամեն տեսակ փոփոխությունների միջով։
Սառա Թեյսդեյլ

Սառա Թեյսդեյլ (անգլ.՝ Sara Teasdale; օգոստոսի 8, 1884(1884-08-08), Սենթ Լուիս, Միսսուրի, ԱՄՆ - հունվարի 29, 1933(1933-01-29), Նյու Յորք, Նյու Յորք, ԱՄՆ) — ամերիկացի քնարերգու բանաստեղծուհի։ 1914 թվականին ամուսնությունից հետո օգտագործել է Սառա Թեյսդեյլ Ֆիլսինջեր անունը։ 1918 թվականին արժանացել է Պոլիտցերյան մրցանակի։


== Կենսագրություն ==
Ծնվել է միջին խավի ապահովված ընտանիքում։ Առաջին անգամ բանաստեղծությունների գիրք է հրատարակել 1907 թվականին։ Ապրել է Սենթ Լուիսում, կյանքի վերջին տարիները անց է կացրել Նյու Յորքում։ 1918 թվականին արժանացել է 1918 թվականի Պուլիտցերյան մրցանակի՝ «Love Songs» բանաստեղծությունների ժողովածուի համար։ 1933 թողարկել է «Տարօրինակ հաղթանակ» (անգլ.՝ Strange Victory) ժողովածուն։


== Անձնական կյանք ==
Բանաստեղծուհին միշտ շրջապատված է եղել երկրպագուներով։ Սակայն նրա եռամյա «նամակագրական սիրավեպը» նյույորքյան բանաստեղծ  Ջոն Մայերս Օ'Հարայի հետ ավարտվեց հենց առաջին հանդիպման ժամանակ։ 1914 թվականի դեկտեմբերի 19 ամուսնացել է բիզնեսմեն Էռնստ Ֆլիզինգերի հետ՝ Լատինական Ամերիկայի հետ տնտեսական կապերի մասնագետ։ 1916 թվականին ամուսինները տեղափոխվեցին Նյու Յորք։
Երկարատև դեպրեսիայի ժամանակ ամուսինները բաժանվեցին։
Բաժանումից հետո Սառա Թեյսդեյլը վերականգնեց հարաբերությունները երիտասարդ տարիների ընկերոջ՝ Վեյչել Լինձի  հետ( 1931 թվականին Վեյչելը ինքնասպան եղավ), չնայած այդ ժամանակ  ամուսնացած ու երկու երեխաների հայր։
1926 թվականին մտերմիկ կապերի մեջ էր երիտասարդ ուսանողուհի Մարգարետ Կոնկլինի հետ։  Իր մյուս սիրեցյալի՝  Մարիոն Քամմինգ Սթենլիի հետ բանաստեղծուհին ծանոթացավ 1908 թվականին։


== Մահ ==
Թեյսդեյլը ուներ կաթվածի ուժեղ վախ։ 1933 թվականի հունվարի վերջին Թեյսդեյլի ձեռքին անոթ պայթեց, և նա որոշեց,որ դա մոտալուտ հիվանդության նախանշան է։ Երկարատև դեպրեսիայի ֆոնի վրա նա քնաբերի մեծ չափաբաժին ընդունեց։


== Թեյսդեյլը ռուսաց լեզվով ==
Երկար ժամանակ Սառա Թեյսդեյլի պոեզիան անհայտ էր ռուս ընթերցողին (միայն նրա բանաստեղծությունների մի փոքրիկ գիրք լույս տեսավ փոքրիկ հրապարակումով 2005 թվականին). Եվ միայն 2011 թվականին լույս տեսավ  նրա բանաստեղծությունների ամբողջական հավաքածուն՝  պատրաստված «Թարգմանության դար» կայքի մի խումբ թարգմանիչների կողմից։  Այնտեղ ընդգրկվեց Սառա Թեյսդեյլի ժառանգության մեծ մասը.
2019 թվականին բանաստեղծուհու ծննդյան 135-ամյակի առթիվ «Ալետեյա» հրատարակչությունը թողարկեց Սառա Թեյսդեյլի ընտրված բանաստեղծությունները ռուսաց ու անգլերեն լեզուներով՝ Միխայիլ Ռախունովի թարգմանությամբ։  2022 թվականին լույս տեսավ Անդրեյ Պուստոգարովի թարգմանությամբ գիրք։


== Ծանոթագրություններ ==


== Հղումներ ==
Сара Тисдейл на Викиливре.ру.(ռուս.)
Рахунов М. Е. Переводы стихотворений Сары Тисдейл(ռուս.)
Рахунов М. Е. К Саре Тисдейл в день её юбилея(ռուս.)
Рахунов М. Е. К Саре Тисдейл(ռուս.)
Источник дополнительной информации издательство «Водолей».
Андрей Пустогаров. Пленницы эмансипации. Предисловие к книге «Три американки» [сборник поэтических переводов Сары Тисдейл, Сильвии Плат и Дороти Паркер] // Московский книжный журнал morebook.ru
Զեյհաուզեն ամ Շտաֆելզեե

Զեյհաուզեն ամ Շտաֆելզեե (գերմ.՝ Seehausen am Staffelsee), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 2501 մարդ (ըստ 2010 թվականի դեկտեմբերի 31-ի)։ Տարածքը կազմում է 15,71 կմ²։ Պաշտոնական կոդ՝ 09 1 80 132։


== Ծանոթագրություններ ==


== Արտաքին հղումներ ==
Պաշտոնական կայք
Գարա-Արմուտ

Գարա-Արմուտ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բառգիրք (3171, Երեմիա Մեղրեցի)

Անվան այլ կիրառումների համար տե՛ս՝ Բառգիրք (այլ կիրառումներ)
Բառգիքր (3171), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3171 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14,2x10 չափս։ Ձեռագիրը կազմված է 374 թերթից։ Գրված է միասյուն, երկսյուն, բոլորգրով, նոտրգրով։ Կազմը` կաշեպատ տախտակ դրոշմազարդ, աստառը՝ մանուշակագույն մետաքս։ Հիշատակարաններ հետագայի՝ 374բ (1798 թ․):


== Բովանդակություն ==
նաևէ Վասն չափուց։


== Ծանոթագրություններ ==
Անդոկավանի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Անդոկավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռոլանդ Գիգոլաև

Ռոլանդ Թեյմուրազովիչ Գիգոլաև (ռուս.՝ Роланд Теймуразович Гиголаев, հունվարի 4, 1990(1990-01-04), Թբիլիսի, Վրացական ԽՍՀ, ԽՍՀՄ), օսական ծագմամբ ռուսական ֆուտբոլիստ, «Անժի» ակումբի կիսապաշտպան, ուր վարձավճարային հիմունքներով տեղափոխվել է «Ախմատից»։


== Կարիերա ==


=== Ակումբային ===

Ֆուտբոլով սկսել է զբաղվել 12 տարեկանում Վլադիկավկազի «Յունոստ» դպրոցում։ 2007 թվականին հրավիրվել է Սանկտ Պետերբուրգ, որտեղ խաղացել է «Զենիթի» երիտասարդական թիմում։ 2009 թվականին Դիկ Ադվոկատի գլխավորությամբ մասնակցել է ընկերական խաղերի ընդդեմ «Հելսինգբորգի» և «Կոպենահագենի», բայց հիմնական թիմում Գիգոլաևն այդպես էլ իր նորամուտը չի կատարել՝ հանդես գալով երիտասարդական կազմում։ 2010 թվականին, երբ թիմը գլխավորում էր Լուչանո Սպալետտին, Գիգոլաևը մի քանի անգամ հրավիրել է մասնակցելու գլխավոր թիմի մարզումներին։ 2007-2010 թվականներին Գիգոլաևը երիտասարդական կազմում անցկացրել է 70 խաղ՝ խփելով 8 գոլ։ 2011 թվականի փետրվարին Գիգոլաևը որոշել է չմասնակցել «Զենիթի» հավաքներին Մարբելյայում, այլ իր համար փնտրել նոր ակումբ, որտեղ ձեռք կբերի խաղային պրակտիկա։ Դրանից հետո խաղացողով հետաքրքրվել են «Ալանիայի» ներկայացուցիչները, և Ռոլանդը հյուսիային Օսիայի ակումբի հետ կնքել է 4,5 տարվա պայմանագիր։ ՖԱԼ առաջնության խաղերում «Ալանիայում» իր նորամուտը կատարել է նույն թվականի ապրիլի 4-ին՝ ձևակերպելով դուբլ Վլադիմիրի «Տորպեդո» թիմի դեմ արտագնա խաղում։ 2011 թվականի մայիսի 11-ին խաղադաշտ է դուրս եկել թիմի մեկնարկային կազմում Ռուսաստանի Գավաթի խաղարկության՝ «Ռոստովի» դեմ խաղում, որտեղ ստացել է զգուշացում։
2013 թվականի փետրվարին վարձավճարով տեղափոխվել է «Պետրոտրեստ»։ 2013 թվականի հուլիսին պայմանագիր է կնքել Սանկտ Պետերբուրգի «Դինամո» ակումբի հետ։ 2018 թվականի հուլիսի 23-ին «Ախմատից» վարձավճարով տեղափոխվել է «Անժի» մինչև մրցաշրջանի ավարտը։


=== Հավաքականում ===
2010 թվականին անցկացրել է երկու խաղ Ռուսաստանի երիտասարդական հավաքականի կազմում։


== Անձնական կյանք ==
Ծնվել է Թբիլիսիում, ազգությամբ օս է։ 1992 թվականին ընտանիքի հետ միասին տեղափոխվել են Վլադիկավկազ։


== Ձեռքբերումներ ==
«Ալանիա»Ռուսաստանի գավաթի խաղարկության եզրափակչի մասնակից – 2010/11


== Վիճակագրություն ==
2013 թվականի դեկտեմբերի 1-ի դրությամբ


== Ծանոթագրություններ ==


== Արտաքին հղումներ ==
Полузащитник владикавказской «Алании» Роланд Гиголаев: «Устал от переговоров и решил вернуться домой»
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը FootballFacts.ru կայքում
Ցախակեռաս ուտելի

Ցախակեռաս ուտելի (լատ.՝ Lonicera edulis), ցախեկեռասազգիների ընտանիքի ցախակեռաս ցեղի բույս, որն ըստ ժամանակակից դասակարգման կապույտ ցախակեռասի (լատ.՝ Lonícera caeruléa) ենթատեսակն է։ 


== Նկարագրություն ==
Թուփ է՝ մոտ 1 մետր բարձրությամբ։ Տերևները նշտարաձև են կամ երկարավուն-էլիպսաձև, 1,5-5,5 սմ երկարությամբ և 0,6-1,7 սմ լայնությամբ, սուր ծայրով։ Ծաղիկները դեղնավուն են, սովորաբար բացվում են, երբ տերևները դեռևս լրիվ չեն զարգացել։ Պտղաբույլերը մուգ կապույտ են, երկարավուն էլիպսաձև, 20-25 (երբեմն՝ 6) սերմերով, կարելի է ուտել, դառնություն չունեն։ Սերմերը դարչնագույն են, էլիպսաձև, մեջքի կողմում՝ փքված։ Ծաղկում է մայիսի երկրորդ կեսին, պտուղները հասունանում են հունիս-հուլիս ամիսներին։


== Տարածվածություն ==
Տարածված է Արևելյան Սիբիրում, Հեռավոր Արևելքում, Հյուսիսային Կորեայում, Հյուսիս-արևելյան Չինաստանում, մեծ մասամբ լեռնային շրջաններում, խոնավ-մութ անտառների կրով հարուստ հողերում, տորֆային ճահիճների եզրերին, խոնավ մարգագետիններում։


== Կիրառություն ==
Պտուղները պարունակում են 4,43 % շաքարներ, 0,98 % թթուներ, 57,3 մգ/տոկոս C վիտամին։ Արժեքավոր մեղրատու է։ Պիտանի է մեր հանրապետության բարձր լեռնային և մեզոֆիլ-անտառային շրջանների համար։ Էկոլոգիական խումբը՝ XIIա։ Մշակության հավանական շրջանները՝ 1-7, 10-17, 29, 31:


== Ծանոթագրություններ ==
(8915) Սվաիշուջիրո

(8915) Սվաիշուջիրո (անգլ.՝ Sawaishujiro), աստերոիդ աստերոիդների գոտու արտաքին մասում։ Հայտնաբերվել է 1995 թվականի դեկտեմբերի 27-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,931627 ա. մ., առավելագույնը մոտենում է 3,7315 ա. մ. հեռավորության վրա և հեռանում 4,1318 ա. մ.։ Արեգակի շուրջ մեկ ամբողջական պտույտ է կատարում 2847,46 երկրային օրվա ընթացքում, իր ուղեծրով շարժվելով միջինում 0,126429 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8915) Սվաիշուջիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրյուս Դերն

Բրյուս Դերն (անգլ.՝ Bruce Dern, հունիսի 4, 1936(1936-06-04)[…], Չիկագո, Իլինոյս, ԱՄՆ), ամերիկացի դերասան։ Առաջադրվել է «Օսկար» (1979, 2014), «Ոսկե Գլոբուս» (1975, 1979, 2014), BAFTA (2014) և «Էմմի» (2011) մրցանակների, իսկ մրցանակակիր դարձել է Բեռլինի և Կաննի կինոփառատոներին։


== Կենսագրություն ==
Բրյուս Մաքլիշ Դերնը ծնվել է ամերիկացի արիստոկրատների ապահովված ընտանիքում։ Նրա հարազատ հորեղբայրը հայտնի բանաստեղծ և դրամատուրգ Արչիբալդ Մաքլիշն է։
Նա ստացել է հիանալի կրթություն․ ավարտել է երկու հեղինակավոր դպրոց և ընդունվել է Փենսիլվանիայի Համալսարանը։ Սակայն անսպասելիորեն նա որոշում է դադարեցնել իր հետագա կրթությունը և ընդունվում է Լի Ստրասբերգի դերասանական ստուդիա։ Շուտով Բրյուսին սկսում են վստահել առաջնակարգ դերեր։ 1958 թվականին դերասանը խաղաց առաջին դերը Բրոդվեյում։ Մի քանի տարի անց նա նկարահանվեց Էլիա Կազանի ֆիլմում։ Այնտեղ նրան նկատեց Ալֆրեդ Հիչքոքը, ով Դերնին հրավիրեց նկարահանվելու իր «Մարնի» ֆիլմում, որտեղ նկարահանման հրապարակում իր գործընկերները դարձան Շոն Քոններին և Թիփփի Հեդրենը։
Ջեք Նիկոլսոնի հետ ընկերության շնորհիվ Դերնը խաղաց մի քանի փոքր դեր համաշխարհային անուն ունեցող ռեժիսորների ֆիլմերում։ Խաղաց նաև շատ հեռուստասերիալներում, որոնք հաջողություն ունեցան։ Սակայն ժամանակի հետ նա հեռացավ հեռուստատեսային աշխատանքներից՝ որոշելով կենտրոնանալ կինոկարիերայի վրա։ 70-ական թվականներին Դերնը հաջողություններ ունեցավ․ Թոմ Բյուքենենի դերի համար «Մեծ Գեթսբի» ֆիլմում և կապիտան Բոբ Հայդի դերի համար «Վերադարձ տուն» ֆիլմում նա առաջադրվեց «Ոսկե Գլոբուս» մրցանակի։ Երկրորդ աշխատանքի համար առաջադրվեց նաև «Օսկար»-ի։
1982 թվականին Դերնը «Դաջվածք» ֆիլմում գլխավոր դերի համար դարձավ «Ոսկե ազնվամորի» հակամրցանակին առաջադրված մասնակիցներից մեկը։ Բայց արդեն մեկ տարի անց դերասանը հաջողություն ունեցավ Բեռլինի կինոփառատոնում, որտեղ նա ստացավ մրցանակ լավագույն տղամարդու դերի համար՝ հիանալի կատարելով Ջորջ Սիտկովսկիի դերը ռեժիսոր Ջեյսոն Միլլերի «Հենց այն առաջնությունը» ֆիլմում։
Հետագայում Բրյուս Դերնը սկսեց ստաբիլ նկարահանվել էր կինոյում, սակայն նրա դերերը ոչ միշտ էին խոշոր և վառ։ Բացառություն է Ջո Դանթեի «Արվարձան» սև կատակերգությունը, որտեղ Դերնը խաղաց Թոմ Հենքս, ով հետագայում երկու անգամ առաջադրվեց Օսկարի։
2011 թվականին էկրան դուրս եկավ Ֆրենսիս Ֆորդ Կոպպոլայի «Միջև» ֆիլմը, որտեղ Դերնը խաղաց բոբբի Լագրանժի դերը։


=== Անձնական կյանք ===
Բրյուսը երեք անգամ ամուսնացած է եղել։ Երկրորդ կինը եղել է դերասանուհի Դայան Լեդդը։ Զույգը երկու դուստր է ունեցել․ Դայանը, ով փոքր հասակում մահացել է և Լոռան, ով գնացել է ծնողների հետքերով։ 1969 թվականին զույգը բաժանվել է։ Երրորդ ամուսնությունը հաջող է եղել․ Բրյուս Դերնը և իր կինը՝ Անդրեան մինչ այժմ ապրում են միասին։


== Ընտրված ֆիլմագրություն ==
Իր ամբողջ կարիերայի ընթացքում Դերնը խաղացել է ավելի քան 140 դեր կինոյում և հեռուստատեսությունում։


== Ծանոթագրություններ ==


== Արտաքին հղումներ ==
Bruce Dern — IMDb
Բրյուս Դերն-ը AllMovie կայքում
Բրյուս Դերն-ը КиноПоиск.ру կայքում
What happened on January 01, 2010
Cinema Retro’s Evening with Bruce Dern at The Players, New York City
Պրատո ալո Ստելվիո

Պրատո ալո Ստելվիո  (իտալերեն՝ Prato allo Stelvio), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 3375 մարդ (2004 թվականի տվյալներով)։ Խտությունը կազմում է 62 մարդ/կմ²։ Տարածքը 51 կմ² է։ Փոստային ինդեքս՝ 39026։ Հեռախոսային կոդ՝ 0473։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 0473 616064
Էլեկտրոնային հասցե։ info@comune.prato.bz.it
Գլխավոր կայք։ http://www.comune.prato.bz.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Աբրուկա

Անվան այլ կիրառումների համար տե՛ս՝ Աբրուկա (այլ կիրառումներ)
Աբրուկա (էստ․՝ Abruka), կղզի Բալթիկ ծովի Ռիգայի ծոցում, Արևմտաէստոնական կղզեխմբի կազմում։ Գտնվում է Սաարեմաա կղզուց 4 կմ հարավ։ Կղզու վրա է գնտվում նույնանուն գյուղ։


== Աշխարհագրությունը և բնակչությունը ==
Աբրուկան մի քանի ավելի փոքր կղզիների հետ միասին (Վահասե, Կասելայդ, Լինուսիտամաա և Կիռյուռահու) կազմում է նույնանուն բնակավայրի տարածքը, որը մտնում է Սաարեմաա նահանգի Կաառմա շրջանի մեջ։ Այս կղզիների ընդհանուր մակերեսը կազմում է 10,1 կմ2, որից Աբրուկայի մակերեսն է 8,78 կմ2, մնացած կղզիները միասին՝ 1,3 կմ2։
Կղզու բնակչությունը 20-րդ դարում զգալի անկում է ապրել. այսպես, 1922 թվականին այնտեղ ապրում էին 150 մարդ, 1959-ին - 111, 1967-ին - 93, 1974-ին - 65, 1984-ին - 36, իսկ 2000 թվականին ընդամենը 25։ Այնուամենայնիվ, վերջերս կղզու բնակչությունը մի փոքր ավելացել է, 2012 թվականի հունվարի 1-ի տվյալներով կղզու վրա ապրում է 34 մարդ.


== Տես նաև ==
Սաարեմաա նահանգ


== Ծանոթագրություններ ==


== Արտաքին հղումներ ==
Abruka.ee Archived 2012-07-24 at the Wayback Machine. (էստոներեն) (անգլ.)
Abruka.pri.ee (էստոներեն)
Քոֆրա

Քոֆրա, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Բնակչություն ==
1909 թվականին ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==